Ալեքսա Վեգա

Ալեքսա Վեգա (, ), ամերիկացի դերասանուհի և երգչուհի, առավել հայտնի է դարձել «Լրտեսների երեխաները» ֆիլմերի շարքում և «Ռիպո. Գենետիկական օպերա» մյուզիքլում իր դերերի շնորհիվ։

Կենսագրություն 
Ալեքսա Վեգան ծնվել է Մայամիում, Ֆլորիդա նահանգ, ԱՄՆ։ Հայրական գծով կոլումբիացի է, քրիստոնյա է։ Ալեքսան իր ընտանիքի յոթ երեխաներից ամենամեծն է։ 1990 թվականին Ալեքսայի ընտանիքը տեղափոխվել է Լոս Անջելես, Կալիֆոռնիա։ Նրա մայրը՝ Ջինա Ռյուն ֆոտոմոդել էր, քույրերից մեկը՝ Մաքենզին դերասանուհի է («Սղոց», «Մեղքերի քաղաք»)։ Բացի Մաքենզիից ունի երեք քույր՝ Մարգո, Կրիզիա, Գրեյլին, և երկու եղբայր՝ Քրուզ և Ջեթ։ Ալեքսայի ծնողները բաժանվեցին և աղջիկը մեծացավ խորթ հոր հետ։

Կարիերա 
Ալեքսան առաջին անգամ նկարահանվել է 6 տարեկան հասակում՝ «Փոքրիկ հսկաներ» ֆիլմում (1994), Էդ Օ’Նիլի աղջկա դերում։ 1990-ական թվականներին Վեգան նկարահանվել է մի շարք ֆիլմերի և հեռուստասերիալների դրվագներում («Շտապ օգնություն» «Այդ ամենը», «Ինն ամիս», «Տորնադո» և այլն)։

Ալեքսայի առաջին խոշոր դերը Կարմեն Կորտեսն էր՝ Ռոբերտ Ռոդրիգեսի ֆանտաստիկ «Լրտեսների երեխաները» ֆիլմում։ Ֆիլմը դարձավ բլոքբաստեր և միանգամից աղջկան բերեց հանրաճանաչություն։ Վեգան նկարահանվեց ֆիլմի բոլոր չորս մասերում, կատարեց բոլոր հնարքները ինքնուրույն, առանց կասկադյորների օգնության և ինքն էլ ձայնագրեց մի քանի երգեր ֆիլմի համար։ Այդ պահից սկսած Վեգան սկսեց մասնագիտորեն զբաղվել երգարվեստով։ 2007 թվականին առաջին անգամ հանդես եկավ որպես երգչուհի բրոդվեյյան «Մազերի լաք» մյուզիքլում՝ կատարելով Փենի Քինգլփոնի դերը։

Ի տարբերություն շատ երեխա դերասանների, որոնց կարիերան ընդհատվում է մեծ տարիքում, Վեգան շարունակում է նկարահանվել բավականին ինտենսիվորեն։ Նա հաճախ մասնակցում է մյուզիքլների։ Վեգան իր ամենավառ դերերից մեկը խաղացել է 2008 թվականի «Ռիպո. Գենետիկական օպերա» ֆանտաստիկ կինո-մյուզիքլում, որտեղ Ալեքսան խաղացել է գլխավոր հերոսուհու՝ Շայլոյի դերը (նաև վոկալային մասը)։

2012 թվականին դուրս եկավ նոր մյուզիքլ Վեգայի մասնակցությամբ՝ «Սատանայական կառնավալ», նաև «Ծրագիր „Հղիություն“ » ֆիլմը, որում Ալեքսան խաղաց գլխավոր հերոսուհու՝ 17 տարեկան Գաբի Ռոդրիգեսի դերը, ով հղի է ձևանում իր դպրոցական ծրագրի համար, որը վերաբերվում էր հղի դեռահասների հանդեպ վերաբերմունքին։

2003 թվականին «Vanity Fair» ամսագիրը Ալեքսա Վեգային անվանեց երիտասարդ դերասանուհիներից ամենասեքսուալներից մեկը։

Անձնական կյանքը 
2010 - 2012 թվականներին Ալեքսան ամուսնացած է եղել կինոպրոդյուսեր Շոն Կովելի հետ։

2012 թվականի վերջից Ալեքսան հանդիպում էր դերասան Կառլոս Պենայի հետ։ 2013 թվականի սեպտեմբերին զույգը հայտնեց նշանադրության մասին։ 2014 թվականի հունվարի 4-ին Ալեքսան և Կառլոսը ամուսնացան Պուերտո Վալյերտայում, Մեքսիկա։

Կառլոսն ու Ալեքսան միացրեցին իրենց ազգանունները, և հիմա երկուսն էլ կրում են ՊենաՎեգա ազգանունը ():

Ֆիլմագրություն

Հեռուստատեսություն

Ծանոթագրություններ

Արտաքին հղումներ 

 
 

1988 ծնունդներ
Օգոստոսի 27 ծնունդներ
Ամերիկացի դերասանուհիներ
Ամերիկացի երգչուհիներ
Ամերիկացի կինոդերասանուհիներ
«Երիտասարդ դերասան» մրցանակի դափնեկիրներ
21-րդ դարի ամերիկացի դերասանուհիներ
21-րդ դարի ամերիկացի երգիչներ
20-րդ դարի ամերիկացի դերասանուհիներ
Ամերիկացի երեխա դերասանուհիներ